انڈین پریمیئر لیگ 2023ء

انڈین پریمیئر لیگ 2023ء (جو آئی پی ایل 16 اور سپانسر شپ وجوہات کے باعث ٹاٹا آئی پی ایل 2023ء بھی کہلاتی ہے) انڈین پریمیئر لیگ (آئی پی ایل) کا 16واں ایڈیشن ہے جو ایک ٹی ٹوئینٹی کرکٹ لیگ ہے جس کی بنیاد بورڈ آف کنٹرول فار کرکٹ ان انڈیا نے 2007ء میں رکھی تھی۔
وبائی مرض کورونا وائرس کی وجہ سے  آئی پی ایل کے پچھلے 3 سیزن نیوٹرل مقامات پر منعقد ہوئے اور  اب 4 سال کے وقفے کے بعد آئی پی ایل اپنے اصل ہوم اینڈ اوے فارمیٹ میں واپس آ گئی ہے۔

لیگ کے 16ویں ایڈیشن میں شامل 10 ٹیموں کے درمیان مجموعی طور پر 74 میچز کھیلے جائیں گے۔ یہ میچ بھارت کے 12 مقامات پر کھیلے جائیں گے جن میں احمد آباد، بنگلور، چنائی، نئی دہلی، دھرم شالہ، گوہاٹی، حیدرآباد، جے پور، کولکتہ، لکھنؤ، موہالی اور ممبئی شامل ہیں۔ آئی پی ایل کے 16ویں ایڈیشن میں گوہاٹی سٹیڈیم اپنا آئی پی ایل ڈیبیو کرے گا۔.

لیگ میں گجرات ٹائٹنز کی ٹیم ٹائٹل کے دفاع کے لئے نظر آئے گی۔ ٹورنامنٹ کا فائنل 28 مئی کو ہو گا۔ ممبئی انڈینز کو سب سے زیادہ (پانچ) بار آئی پی ایل کا ٹائٹل جیتنے کا اعزاز حاصل ہے۔ چنائی سپر کنگز نے چار، کولکتہ نائٹ رائیڈرز نے دو جبکہ راجستھان رائلز، سن رائزرز حیدرآباد، دکن چارجرز اور گجرات ٹائٹنز نے ایک بار چیمپئن ہونے کا اعزاز حاصل کیا ہے۔

پس منظر
بی سی سی آئی نے سیزن سے پہلے امپیکٹ پلیئر اصول متعارف کرایا۔ ٹیمیں ابتدائی الیون کے علاوہ اپنے اسکواڈ میں چار متبادل یا امپیکٹ پلیئرز کو نامزد کر سکتی ہیں۔ ان میں سے ایک کو میچ کے دوران متبادل کے طور پر استعمال کیا جا سکتا ہے۔ ٹیمیں اب وائڈز اور نو بالز کا بھی ڈی آر ایس کے ذریعے جائزہ لے سکتی ہیں جو کہ ڈبلیو پی ایل میں بھی متعارف کرایا جا چکا ہے۔

قوائدو ضوابط
اس سیزن میں متعدد نئے قوانین متعارف کرائے گئے ہیں جن کے تحت:
 گیند پھینکنے کے دوران فیلڈر یا وکٹ کیپر کی جانب سے غیر منصفانہ حرکت کی صورت میں پانچ رنز کی سزا دی جاتی ہے۔ اس کے علاوہ اس کو مردہ گیند بھی قرار دیا جا سکتا ہے۔ 
 ٹاس کے بعد ٹیموں کا اعلان کیا جاتا ہے۔
 ایک "امپیکٹ پلیئر" اصول بھی متعارف کرایا گیا ہے جس کے تحت ٹیموں کو میچ کے دوران کسی آن-فیلڈ کھلاڑی کو چار نامزد متبادل کھلاڑیوں میں سے تبدیل کرنے کی اجازت دی جاتی ہے۔ 
 اگر کوئی ٹیم مقررہ وقت میں 20 اوور باؤلنگ کرنے میں ناکام رہتی ہے تو بقیہ اننگز کے لیے صرف چار فیلڈرز کو فیلڈنگ کے دائرے سے باہر جانے کی اجازت ہوگی۔
 ٹیمیں جائزۂ فیصلہ نظام (ڈی آر ایس) کا استعمال کرتے ہوئے وائڈ اور نو بالز کے لئے گیندوں کا جائزہ لے سکتی ہیں۔ اس تبدیلی کو پہلی بار ویمنز پریمیئر لیگ 2023ء کے دوران استعمال کیا گیا تھا۔

مقامات
لیگ کا مرحلہ بھارت کے 12 مقامات پر کھیلا جائے گا جبکہ شیڈول کے پلے آف مرحلے کا اعلان ہونا باقی ہے۔ گوہاٹی اپنا آئی پی ایل ڈیبیو کر رہا ہے اور راجستھان رائلز کے پہلے 2 ہوم مقابلوں کی میزبانی کرے گا اس سے پہلے کہ وہ اپنے بقیہ 5 ہوم مقابلے جے پور میں کھیلیں، جبکہ دھرم شالہ 10 سال کے وقفے کے بعد آئی پی ایل میں واپسی کرے گا اور پنجاب کنگز کے پہلے 5 ہوم مقابلے موہالی میں کھیلے جانے کے بعد آخری 2 ہوم مقابلوں کی میزبانی کرے گا۔ دیگر 8 ٹیمیں اپنے تمام ہوم گیمز اپنے روایتی ہوم گراؤنڈز پر کھیلیں گی۔

فارمیٹ

ٹیموں کو پچھلے سیزن کی طرح دو ورچوئل گروپس میں تقسیم کیا گیا ہے اور ایک چھوٹی سی تبدیلی کی گئی ہے جس کے مطابق ہر ٹیم اپنے گروپ کی ٹیموں کے خلاف صرف ایک بار کھیلے گی جبکہ دوسرے گروپ کی ٹیموں کے خلاف دو بار (ہوم اور اوے) کھیلے گی۔ لیکن ہر ٹیم لیگ مرحلے کے دوران زیادہ سے زیادہ 14 میچ کھیلے گی۔

گروپ میں تقسیم

پوائنٹس ٹیبل

نتائج کا خلاصہ

لیگ پروگریشن

لیگ مرحلہ 

گروپ مرحلے کا شیڈول 17 فروری 2023ء کو شائع کیا گیا تھا۔

میچ 67 سے آگے

پلے آف 
پلے آف کے مکمل شیڈول کا اعلان 21 اپریل 2023ء کو کیا گیا تھا۔

کوالیفائر 1

ایلمینٹر

کوالیفائر 2

فائنل

براڈکاسٹنگ 

جون 2022ء میں 2023ء اور 2027ء کے درمیان کے لیگ کے نشریاتی حقوق  کے عوض فروخت کیے گئے جس سے لیگ انگلش پریمیئر لیگ کو پیچھے چھوڑتے ہوئے نیشنل فٹبال لیگ کے بعد دنیا کی دوسری مہنگی ترین لیگ بن گئی۔ سٹار سپورٹس نے اپنے ٹیلی ویژن معاہدے کی تجدید کی اور ویاکوم 18 کنسورشیم نے خصوصی طور پر اسٹریمنگ کے حقوق حاصل کیے جو میچز کو جیو سنیما پلیٹ فارم پر اسٹریم کرے گا۔ 

پہلی بار آئی پی ایل کو جیو سنیما کے ذریعہ 4K (الٹرا ایچ ڈی) میں اسٹریم کیا جائے گا اور یہ ان کے ذریعہ تمام آلات پر مفت نشر کیا جائے گا۔ اس کے علاوہ ناظرین مراٹھی، تامل، تیلگو وغیرہ جیسی زبانوں میں کمنٹری کو تبدیل کر سکیں گے اور گرافکس کی زبان اس کے مطابق بدل جائے گی۔ ناظرین لائیو میچز کے دوران مختلف کیمرے کے زاویوں کو تبدیل کر سکیں گے۔

شماریات اور ایوارڈز

سب سے زیادہ رنز

سب سے زیادہ وکٹیں

مزید دیکھیے
 کرکٹ
 انڈین پریمیئر لیگ
 انڈین پریمیئرلیگ میں سنچریوں کی فہرست
 انڈین پریمیئرلیگ مقابلوں میں پانچ وکٹوں کی فہرست

حوالہ جات

بیرونی روابط
 باضابطہ ویبسائٹ
 آئی پی ایل 16 ای ایس پی این کرک انفو پر